**OŠ VLADIMIRA NAZORA FERIČANCI**

**Poštovani roditelji,**

**Na temelju  zaključka Vlade Republike Hrvatske od 23. travnja 2020. planirana je organizacija nastave za određene skupine učenika razredne nastave uz primjenu Uputa  Hrvatskog zavoda za javno zdravstvo (HZJZ) od 29. travnja 2020.  i Preporuka za organizaciju rada u razrednoj nastavi i upute za vrednovanje i ocjenjivanje u mješovitom modelu nastave (MZO) od 30. travnja 2020.**

**Prije donošenja odluke o pohađanju nastave u školi važno je dobro proučiti Upute i Preporuke objavljene na web stranici škole.**

**Uz striktnu primjenu Uputa Hrvatskog zavoda za javno zdravstvo i Preporuku Ministarstva znanosti i obrazovanja za organizaciju rada u razrednoj nastavi planira se u školi organizirati nastava za učenike razredne nastave na slijedeći način:**

***Organizacija rada s djecom : skupina uvijek iste djece do 9 učenika i jedan isti učitelj koji brine za skupinu.***

• Nakon formiranja skupine djece, 14 dana od početka primjene ovih uputa uključujući neradne dane, ne primaju se nova djeca u skupinu. U istom prostoru u isto vrijeme će boraviti isključivo ista djeca i učitelj iz istog razrednog odjela.

• svaki razredni odjel boravi u jednoj učionici tijekom dva tjedna

• fizički kontakt djece između skupina će se sprječavati na način da će razredni odjeli biti raspoređeni po svim etažama škole, dva odvojena ulaza i izlaza, koristiti će se različito vrijeme za odmore, obroke, a prema potrebi i utvrđenom broju učenika i različit dolazak u školu i odlazak kući

• klupe razmiču se tako da djeca sjede na udaljenosti od 2 metra i to svako dijete uvijek na istom mjestu

**Svi djelatnici će nastojati održavati fizički razmak od 2 m kada je god moguće, između i djelatnika i djece, s iznimkom ako je potrebna njega djeteta koja se provodi u što kraćem vremenu.**

***Obaveze školske ustanove: organizacija prostora i održavanje higijene***

• učionice će se redovito čistiti, dobro provjetriti vanjskim zrakom i na kraju smjene dezinficirati

• ograničen je ulazak u školsku ustanovu, ne dozvoljava se svaki ulazak drugih osoba

* prolaz učenika kroz zajedničke prostorije bit će na način da u isto vrijeme ne prolaze djeca i učitelj iz različitih razreda uz poticanje djece da kod takvih prolaza ne dotiču površine ili predmete,
* učitelji i djelatnici će osiguravati propisano socijalno distanciranje i pojačanu higijenu prostora,
* škola će ograničiti broj djelatnika, u ustanovi će biti samo djelatnici koji su raspoređeni na rad
1. **Upute za roditelje i učenike: Dolazak u školu, pratnja djece i ulazak u školu**

***Roditelji:***

* **obavezno izmjeriti tjelesnu temperaturu djetetu svaki dan prije dolaska u ustanovu,** te u slučaju povišene tjelesne temperature ne smiju dovoditi dijete u ustanovu već se javljaju telefonom ravnatelju ustanove i izabranom pedijatru/liječniku obiteljske medicine radi odluke o testiranju i liječenju djeteta.
* zadržavati distancu od najmanje 2 metra u odnosno na druge roditelje/skrbnike i djecu.
* u pratnji djeteta je uvijek jedna ista odrasla osoba/roditelj/skrbnik koja živi u istom kućanstvu s djetetom, koja ne spada u rizičnu skupinu na obolijevanje od COVID-19, to jest nije starije životne dobi (65 i više godina) niti je kronični bolesnik,
* ne ulaziti u školsku ustanovu i okupljati se na ulazu.

***Učenici:***

* **Ulazak u škole po dobnim skupinama, u zasebno prethodno dogovoreno vrijeme, s razmakom od najmanje 10 minuta.**
* Na ulazu u školu je obavezna dezinfekcija ruku djece školske dobi i odraslih. Sredstvo za dezinfekciju potrebno je u količini od 1 do 2 ml nanijeti na suhe i čiste dlanove.
* Dijete ulazi tako da odlazi do garderobe, obuva papuče, skida jaknu, te pere ruke sapunom i vodom prije ulaska u skupinu/učionicu.

***Djelatnici i učitelji***

* Svi djelatnici će mjeriti tjelesnu temperaturu prije dolaska u školu te se voditi se evidencija istog,
* Svi obavezno moraju odmah po ulasku dezinficirati ruke i vlastite mobitele.
* Djecu pred ulaznim vratima dočekuje učiteljica u prvom razredu osnovne škole, a ostala djeca sama ulaze u zgradu škole.
* Djeca se ne ostavljaju bez nadzora.
1. **Boravak učenika u školi**
* Maske nisu obvezne niti rukavice .
* Dodirivanje lica. Djecu treba poticati da ne dodiruju usta, nos, oči i lice kao i da ne stavljaju ruke i predmete u usta, primjereno razvojnoj dobi.
* Higijena ruku. Djecu treba poticati da redovito i pravilno peru ruke prije ulaska u svoju

skupinu/učionicu, prije i nakon pripreme hrane, prije jela, nakon korištenja toaleta, nakon dolaska izvana, nakon čišćenja nosa, uvijek kada ruke izgledaju prljavo.

* Za pranje ruku treba koristiti tekuću vodu i sapun. Pri pranju ruku pridržavajte se naputaka za pravilno pranje ruku
* Za sušenje ruku neophodno je koristiti papirnate ručnike za jednokratnu upotrebu koje nakon korištenja treba odbaciti u koš za otpad s poklopcem.
* Djecu kada kašlju i kišu prekriju usta i nos laktom ili papirnatom maramicom koje poslije treba odbaciti u koš za otpad s poklopcem te oprati ruke.
* Dječja odjeća, obuća i školski pribor. Poželjno je da svako dijete/učenik samo postupa sa svojom odjećom i obućom, školskim priborom, torbama, knjigama, no ako nije u mogućnosti, odgajatelji/učitelji nakon dodirivanja odjeće i obuće, školskog pribora, torbi, knjiga trebaju poslije toga poslije toga dezinficirati ruke.
* Nastava na otvorenom se preporučuje kada god je moguće.
* Kod tjelesne aktivnosti neophodno je izbjegavati aktivnosti koje intenzivno ubrzavaju i produbljuju disanje kao i brzo trčanje i druge oblike brzog kretanja djece.

**Organizacija nastave**

* Nastava će se odvijati po 3-4 nastavna sata.
* Raspored sati bit će izrađen u skladu sa TV programom Škola na trećem i upućen roditeljima
* Svi učenici, u školi i koji prate nastavu na daljinu, raditi će prema istim ishodima, zadacima, zadaćama, a razlikovat će se metode rada.
* Prilikom vrednovanja prioritet je povratna informacija učeniku o ostvarenim aktivnostima.
* Zbog tjednog zaduženja učitelja, koji će raditi u školi i kod kuće, pojedini predmeti neće se realizirati ili će biti u smanjenom obliku: TZK, dopunska, dodatna nastav i izvannastavne aktivnosti.
* Vjeronauk, strani jezik i dalje će voditi učitelji kroz nastavu na daljinu.
* Sustavnu podršku učenicima i učiteljima će pružati stručni suradnici

O svim navedenim mjerama bit će upoznati svi djelatnici i učitelji, te roditelji.

**Prije uključivanja djeteta u ustanovu, roditelj potvrđuje pisanom izjavom ravnatelju ustanove slijedeće:**

- **oba su zaposlena roditelja te ne postoji druga mogućnost zbrinjavanja djece,**

- **upoznat je s ovim uputama u cjelini, osobito s činjenicom da ne smiju dovoditi niti odvode djecu iz ustanova niti ulaziti u vanjske prostore (dvorište, vrt, igralište) i unutarnje prostore ustanove ako imaju povišenu tjelesnu temperaturu, respiratorne simptome poput kašlja i kratkog daha ili koji su pod rizikom da su mogli biti u kontaktu s osobama pozitivnim na COVID-19 ili su pod sumnjom da bi mogli biti zaraženi s COVID-19 a pogotovo ako su u samoizolaciji.**

**-upoznat je s činjenicom da ne smiju dovoditi dijete  koje ima povišenu tjelesnu temperaturu, respiratorne simptome poput kašlja i kratkog daha ili koji su pod rizikom da su mogli biti u kontaktu s osobama pozitivnim na COVID-19 ili su pod sumnjom da bi mogli biti zaražena s COVID-19.**

**Odluku  o pohađanju nastave u školi, roditelji trebaju donijeti** **do utorka, 5. svibnja 2020. do 14 sati**, obavijestiti učiteljicu te predati  potpisanu izjavu u Školi.

Obrazac izjave bit će objavljen na web stranici škole.

**Nastava na daljinu će se i dalje održavati. Potičemo nastavak obrazovanja djece razredne nastave od kuće, u svim situacijama kad je to moguće.**

**Preporučuje se ostanak kod kuće:**

**•djece s kroničnim bolestima ili u doticaju s kroničnim bolesnicima: respiratornim, kardiovaskularnim, dijabetesom, malignim bolestima, imunodeficijencijama, djece s većim motoričkim oštećenjima**

**•djece čiji roditelji/skrbnici ili ukućani imaju jednu od navedenih bolesti**

**•sve djece za koju se ostanak može osigurati**

 Stručna služba škole